CELEX: C2006/131/19
Language: fi
Date: 2006-06-03 00:00:00
Title: Asia C-185/04: Yhteisöjen tuomioistuimen tuomio (toinen jaosto)  16.2.2006  (Länsrätten i Stockholms länin esittämä ennakkoratkaisupyyntö) — Ulf Öberg v. Försäkringskassan, länskontoret Stockholm, aiemmin Stockholms läns allmänna försäkringskassa (Työntekijöiden vapaa liikkuvuus — Euroopan yhteisöjen virkamiehet ja muu henkilöstö — Vanhempainraha — Sen kauden huomioon ottaminen, jonka ajan henkilö on ollut vakuutettuna Euroopan yhteisöjen yhteisessä sairausvakuutusjärjestelmässä)

3.6.2006   
            
            
               FI
            
            
               Euroopan unionin virallinen lehti
            
            
               C 131/11
            
         Yhteisöjen tuomioistuimen tuomio (toinen jaosto) 16.2.2006 (Länsrätten i Stockholms länin esittämä ennakkoratkaisupyyntö) — Ulf Öberg v. Försäkringskassan, länskontoret Stockholm, aiemmin Stockholms läns allmänna försäkringskassa
   (Asia C-185/04) (1)
   
   (Työntekijöiden vapaa liikkuvuus - Euroopan yhteisöjen virkamiehet ja muu henkilöstö - Vanhempainraha - Sen kauden huomioon ottaminen, jonka ajan henkilö on ollut vakuutettuna Euroopan yhteisöjen yhteisessä sairausvakuutusjärjestelmässä)
   (2006/C 131/19)
   Oikeudenkäyntikieli: ruotsi
   Ennakkoratkaisua pyytänyt tuomioistuin
   Länsrätten i Stockholms län
   Pääasian asianosaiset
   
      Kantaja: Ulf Öberg
   
      Vastaaja: Försäkringskassan, länskontoret Stockholm, aiemmin Stockholms läns allmänna försäkringskassa
   Oikeudenkäynnin kohde
   Ennakkoratkaisupyyntö — Länsrätten i Stockholms län — EY 12 artiklan, EY 17 artiklan 2 kohdan, EY 18 ja EY 39 artiklan ja työntekijöiden vapaasta liikkuvuudesta yhteisön alueella 15 päivänä lokakuuta 1968 annetun neuvoston asetuksen (ETY) N:o 1612/68 (EYVL L 257, s. 2) 7 artiklan 1 ja 2 kohdan ja UNICE:n CEEP:n ja EAY:n tekemästä vanhempainlomaa koskevasta puitesopimuksesta 3 päivänä kesäkuuta 1996 annetun neuvoston direktiivin 96/34/EY (EYVL L 145, s. 4) tulkinta — Oikeus vanhempainetuuksiin (föräldrapenning) — Kautta, jona työntekijä on ollut vakuutettuna yhteisön sairausvakuutusjärjestelmässä Euroopan yhteisöjen virkamiehiin sovellettavien henkilöstösääntöjen mukaisesti, ei ole otettu huomioon.
   Tuomiolauselma
   EY 39 artiklaa on tulkittava siten, että asiassa kyseessä olevan kaltaista kansallista lainsäädäntöä sovellettaessa on otettava huomioon kausi, jonka ajan työntekijä on ollut vakuutettuna Euroopan yhteisöjen yhteisessä sairausvakuutusjärjestelmässä.
   
      (1)  EUVL C 179, 10.7.2004.